stanford-oval/wikipedia huggingface dataset:
โรงเรียนกันทรารมณ์
ประวัติโรงเรียน

โรงเรียนกันทรารมณ์ เป็นโรงเรียนสหศึกษา เดิมสังกัดกองการมัธยมศึกษา กรมสามัญศึกษากระทรวงศึกษาธิการ มีพื้นที่ 35 ไร่ 1 งาน 83 ตารางวา ตั้งอยู่เลขที่ 1 ถนนประชารังสฤษดิ์ หมู่ 5 ตำบล ดูน อำเภอกันทรารมย์ จังหวัดศรีสะเกษ เขตเทศบาลตำบลกันทรารมย์
โรงเรียนกันทรารมณ์ ได้รับการประกาศจัดตั้งจากกระทรวงศึกษาธิการ เป็นโรงเรียนมัธยมประจำอำเภอกันทรารมย์ เมื่อ พ.ศ. 2499 เริ่มเปิดทำการสอนเมื่อวันที่ 17 พฤษภาคม 2499 โดยมี นายสูรย์ สุภาพเป็นผู้ดูแล ต่อมากระทรวงศึกษาธิการ ได้แต่งตั้ง นายสิงคำ สมหอม ให้ดำรงตำแหน่ง ครูใหญ่คนแรก
เมื่อวันที่ 7 กรกฎาคม 2546 โรงเรียนได้เปลี่ยนมาสังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาศรีสะเกษ เขต 1 เขตการศึกษา 5 กระทรวงศึกษาธิการ
และปัจจุบันโรงเรียนได้เปลี่ยนมาสังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษามัธยมศึกษา เขต 28 (ศรีสะเกษ - ยโสธร)
จากอดีต ถึงปัจจุบัน โรงเรียนกันทรารมณ์ มีผู้บริหารทั้งสิ้น 13 คน ผู้บริหารคนปัจจุบัน คือ ดร.เดชชัย  ดวงแสง
ทำเนียบผู้บริหารโรงเรียน

| ลำดับ | รายนามผู้บริหารโรงเรียน | ระยะเวลาดำรงตำแหน่ง | ตำแหน่ง |
| --- | --- | --- | --- |
| 1 | นายสิงคำ   สมหอม | พ.ศ. 2499 - 2510 | ครูใหญ่ |
| 2 | นายชูเกียรติ   ลิขสิทธิ์ | พ.ศ. 2510 - 2520 | อาจารย์ใหญ์ |
| 3 | นายณรงค์   ไชยกาล | พ.ศ. 2520 - 2521 | ผู้อำนวยการ |
| 4 | นายกฤษณะ   ไก่แก้ว | พ.ศ. 2521 - 2523 | ผู้อำนวยการ |
| 5 | นายเกษม   คำทวี | พ.ศ. 2523 - 2524 | ผู้อำนวยการ |
| 6 | นายวิรัตน์   ศิริบูรณ์ | พ.ศ. 2524 - 2527 | ผู้อำนวยการ |
| 7 | นายชาญณรงค์   อินทรีย์ | พ.ศ. 2527 - 2529 | ผู้อำนวยการ |
| 8 | นายเพ็ง   แสนโสม | พ.ศ. 2529 - 2535 | ผู้อำนวยการ |
| 9 | นายวิชัย   ศิริบูรณ์ | พ.ศ. 2535 - 2541 | ผู้อำนวยการ |
| 10 | นายพิชัย   พิทยาธรพิทักษ์ | พ.ศ. 2541 - 2542 | ผู้อำนวยการ |
| 11 | นายเพ็ง   แสนโสม | พ.ศ. 2542 - 2545 | ผู้อำนวยการ |
| 12 | นายฤทธา   นันทพันธ์ | พ.ศ. 2545 - 2554 | ผู้อำนวยการ |
| 13 | นายเดชชัย ดวงแสง | พ.ศ. 2554 - 2560 | ผู้อำนวยการ |
แหล่งข้อมูลอื่น

โรงเรียนกันทรารมณ์ เก็บถาวร 2010-09-21 ที่ เวย์แบ็กแมชชีน
สำนักงานเขตพื้นที่การศึกษาศรีสะเกษเขต 1
แผนที่และภาพถ่ายทางอากาศของ โรงเรียนกันทรารมณ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°34′17″N 104°17′04″E﻿ / ﻿14.571517°N 104.2844°E﻿ / 14.571517; 104.2844
พระเจ้าบรมวงศ์เธอ กรมหมื่นมหิศรราชหฤทัย

| พระเจ้าบรมวงศ์เธอ กรมหมื่นมหิศรราชหฤทัย |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

เสนาบดีกระทรวงพระคลังมหาสมบัติ
ดำรงตำแหน่ง: 26 สิงหาคม พ.ศ. 2439 - 1 มิถุนายน พ.ศ. 2449
รัชสมัย: พระบาทสมเด็จพระจุลจอมเกล้าเจ้าอยู่หัว
ก่อนหน้า: พระเจ้าบรมวงศ์เธอ กรมขุนศิริธัชสังกาศ
ถัดไป: พระยาสุริยานุวัตร (เกิด บุนนาค)
เสนาบดีกระทรวงวัง
ดำรงตำแหน่ง: 1 กันยายน พ.ศ. 2439 - 18 กันยายน พ.ศ. 2441
รัชสมัย: พระบาทสมเด็จพระจุลจอมเกล้าเจ้าอยู่หัว
ก่อนหน้า: พระเจ้าบรมวงศ์เธอ กรมหลวงประจักษ์ศิลปาคม
ถัดไป: พระเจ้าบรมวงศ์เธอ กรมขุนพิทยลาภพฤฒิธาดา

ประสูติ: 30 มกราคม พ.ศ. 2409
สิ้นพระชนม์: 15 เมษายน พ.ศ. 2450 (41 ปี)
ภรรยา: ชายา หม่อมเจ้าสุภางค์ภักตร์ ไชยันต์ หม่อม หม่อมน้อย หม่อมกลีบ หม่อมเฮียะ หม่อมส้วน
พระบุตร: 13 องค์
ราชสกุล: ไชยันต์
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาห่วง ในรัชกาลที่ 4
ลายพระอภิไธย: 
| --- | --- |
รับใช้: กองทัพบกสยาม
ชั้นยศ:  พันเอก
พันเอก พระเจ้าบรมวงศ์เธอ กรมหมื่นมหิศรราชหฤทัย (พระนามเดิม พระเจ้าลูกยาเธอ พระองค์เจ้าไชยันตมงคล; ประสูติ 30 มกราคม พ.ศ. 2409) เป็นพระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาห่วง
พระประวัติ

พระเจ้าน้องยาเธอ พระองค์เจ้าไชยันตมงคล ทรงเริ่มต้นรับราชการในพระบาทสมเด็จพระจุลจอมเกล้าเจ้าอยู่หัว ตำแหน่งนายร้อยเอก ราชองครักษ์ เมื่อปี พ.ศ. 2431ต่อมาในปี พ.ศ. 2438 ทรงพระกรุณาโปรดเกล้าฯ ให้สถาปนาขึ้นเป็นพระองค์เจ้าต่างกรม มีพระนามตามจารึกในพระสุพรรณบัฏว่า พระเจ้าน้องยาเธอ กรมหมื่นมหิศรราชหฤทัย พระองค์ทรงดำรงตำแหน่งรองอธิบดีกรมวัง เสนาบดีกระทรวงวัง และกระทรวงพระคลังมหาสมบัติ
นอกจากนี้ยังทรงดำรงตำแหน่งรัฐมนตรี และองคมนตรีในพระบาทสมเด็จพระจุลจอมเกล้าเจ้าอยู่หัว
อีกทั้งยังทรงเป็นกรรมสัมปาทิกหอพระสมุดวชิรญาณสำหรับพระนคร โดยทรงดำรงตำแหน่งเป็นสภานายก ปฏิคม และบรรณารักษ์
เมื่อ พ.ศ. 2449 ทรงก่อตั้งธนาคารแห่งแรกที่ดำเนินการโดยคนไทย ใช้ชื่อว่า บุคคลัภย์ (Book Club) ต่อมาได้รับพระบรมราชานุญาตให้จดทะเบียนตั้งเป็นธนาคารได้ถูกต้องตามกฎหมาย ใช้ชื่อว่า บริษัทแบงก์สยามกัมมาจล ทุนจำกัด (Siam Commercial Bank Co.) ปัจจุบันคือ ธนาคารไทยพาณิชย์ พระองค์เจ้าไชยันตมงคล ทรงได้รับการยกย่องเป็น พระบิดาแห่งวงการธนาคารไทย
พระเจ้าบรมวงศ์เธอ กรมหมื่นมหิศรราชหฤทัย สิ้นพระชนม์ด้วยพระโรควัณโรคเมื่อวันจันทร์ เดือน 6 ขึ้น 4 ค่ำ ปีมะแมนพศก จ.ศ. 1269 ตรงกับวันที่ 15 เมษายน พ.ศ. 2450 สิริพระชันษา 41 ปี 75 วัน ทรงเป็นต้นราชสกุลไชยันต์ มีพระราชพิธีการพระเมรุพระศพ ในระหว่างวันที่ 8 ถึง 11 กุมภาพันธ์ พ.ศ. 2451 ณ พระเมรุ วัดเทพศิรินทราวาสราชวรวิหาร ในการนี้พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ เลื่อนพระโกศจากพระโกศกุดั่นใหญ่ เป็นพระโกศทองน้อย และเสด็จพระราชดำเนินไปพระราชทานเพลิงพระศพ นายพันเอกพระเจ้าน้องยาเธอ กรมหมื่นมหิศรราชหฤทัย ในวันที่ 11 กุมภาพันธ์ พ.ศ. 2451
พระโอรสและธิดา

พระเจ้าบรมวงศ์เธอ กรมหมื่นมหิศรราชหฤทัย เป็นองค์ต้นราชสกุลไชยันต์ มีชายา 1 องค์ และมีหม่อม 4 คน ได้แก่
หม่อมเจ้าสุภางค์ภักตร์ (ราชสกุลเดิม จรูญโรจน์) พระธิดาในพระเจ้าราชวรวงศ์เธอ กรมหมื่นจรัสพรปฏิภาณ กับหม่อมเจ้าโถมนา (ราชสกุลเดิม วัชรีวงศ์)
หม่อมน้อย (สกุลเดิม ยุกตะเสวี)
หม่อมกลีบ (สกุลเดิม ฌูกะวิโรจน์)
หม่อมเฮียะ (สกุลเดิม ยุกตะเสวี)
หม่อมส้วน (สกุลเดิม ยุกตะเสวี)
มีพระโอรส พระธิดารวมทั้งหมด 13 องค์ เป็นชาย 5 องค์ และหญิง 8 องค์
| พระรูป | พระนาม | หม่อมมารดา | ประสูติ | สิ้นพระชนม์/สิ้นชีพิตักษัย | คู่สมรส |
| --- | --- | --- | --- | --- | --- |
|  | 1. หม่อมเจ้าหญิงสุภาภรณ์ (ท่านหญิงใหญ่) | ที่ 1 ในหม่อมน้อย | 11 พฤษภาคม พ.ศ. 2426 | 4 สิงหาคม พ.ศ. 2501 |  |
|  | 2. หม่อมเจ้าถาวรมงคลวงศ์ | ที่ 1 ในหม่อมกลีบ | 29 ธันวาคม พ.ศ. 2426 | 7 เมษายน พ.ศ. 2483 | หม่อมหลวงคลอง (สนิทวงศ์) |
|  | 3. หม่อมเจ้าหญิงประสงค์สม | ที่ 2 ในหม่อมกลีบ | 12 ธันวาคม พ.ศ. 2429 | 21 มิถุนายน พ.ศ. 2499 | สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต |
|  | 4. หม่อมเจ้าหญิงภิรมย์สงวน (ท่านหญิงกลาง) | ที่ 2 ในหม่อมน้อย | 25 สิงหาคม พ.ศ. 2430 | 15 ตุลาคม พ.ศ. 2520 |  |
|  | 5. หม่อมเจ้าหญิงประมวญทรัพย์ (ท่านหญิงเล็ก) | ที่ 3 ในหม่อมน้อย | 26 พฤศจิกายน พ.ศ. 2435 | 19 ธันวาคม พ.ศ. 2467 |  |
|  | 6. หม่อมเจ้าหญิงประดับศักดิ์ | ที่ 3 ในหม่อมกลีบ | 5 มกราคม พ.ศ. 2435 | 1 พฤษภาคม พ.ศ. 2526 |  |
|  | 7. หม่อมเจ้าตระนักนิธิผล (ท่านชายถึก) | ที่ 1 ในหม่อมเฮียะ | 12 มิถุนายน พ.ศ. 2439 | 12 มิถุนายน พ.ศ. 2473 | หม่อมเจ้าประโลมจิตร (จิตรพงศ์) |
|  | 8. หม่อมเจ้าหญิงวิมลอรรถ | ที่ 2 ในหม่อมเฮียะ | 1 มีนาคม พ.ศ. 2441 | 9 กันยายน พ.ศ. 2518 |  |
|  | 9. หม่อมเจ้าวิวัฒนไชย   (พ.ศ. 2493: พระวรวงศ์เธอ พระองค์เจ้าวิวัฒนไชย) | หม่อมส้วน | 29 เมษายน พ.ศ. 2442 | 22 สิงหาคม พ.ศ. 2503 | หม่อมราชวงศ์หญิงชวลิต (สนิทวงศ์)   หม่อมเจ้าหญิงพัฒน์คณนา (กิติยากร) |
|  | 10. หม่อมเจ้าหญิงอำไพสุวรรณ | ที่ 1 ในหม่อมเจ้าหญิงสุภางค์ภักตร์ | 7 กรกฎาคม พ.ศ. 2444 | 24 กุมภาพันธ์ พ.ศ. 2476 |  |
|  | 11. หม่อมเจ้าจันทรจุฑา | ที่ 2 ในหม่อมเจ้าหญิงสุภางค์ภักตร์ | 11 สิงหาคม พ.ศ. 2445 | 2 พฤษภาคม พ.ศ. 2462 |  |
|  | 12. หม่อมเจ้ามหาฤกษ์ | ที่ 3 ในหม่อมเจ้าหญิงสุภางค์ภักตร์ | 16 พฤศจิกายน พ.ศ. 2446 | กรกฎาคม พ.ศ. 2449 |  |
|  | 13. หม่อมเจ้าหญิงสุขาวดี | ที่ 4 ในหม่อมเจ้าหญิงสุภางค์ภักตร์ | 17 พฤศจิกายน พ.ศ. 2448 | พ.ศ. 2487 |  |
พระเกียรติยศ > พระอิสริยยศ

พระเจ้าลูกยาเธอ พระองค์เจ้าไชยันตมงคล (30 มกราคม พ.ศ. 2409 - 1 ตุลาคม พ.ศ. 2411)
พระเจ้าน้องยาเธอ พระองค์เจ้าไชยันตมงคล (1 ตุลาคม พ.ศ. 2411 - 5 เมษายน พ.ศ. 2438)
พระเจ้าน้องยาเธอ กรมหมื่นมหิศรราชหฤทัย (5 เมษายน พ.ศ. 2438 - 23 ตุลาคม พ.ศ. 2453)
พระเจ้าบรมวงศ์เธอ กรมหมื่นมหิศรราชหฤทัย (23 ตุลาคม พ.ศ. 2453 - ปัจจุบัน)
| ธรรมเนียมพระยศของ พระเจ้าบรมวงศ์เธอ กรมหมื่นมหิศรราชหฤทัย |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2435 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2436 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2434 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2436 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2436 –  เหรียญดุษฎีมาลา เข็มราชการในพระองค์ (ร.ด.ม.(พ))
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)
พ.ศ. 2444 –  เหรียญรัตนาภรณ์ รัชกาลที่ 5 ชั้นที่ 1 (จ.ป.ร.1)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

อิตาลี :
พ.ศ. 2439 –  เครื่องราชอิสริยาภรณ์มอรีสแอนด์ลัสรัส ชั้นที่ 1
เครื่องราชอิสริยาภรณ์ > พระสมัญญานาม

พระบิดาแห่งการธนาคารไทย
พระยศ > พระยศทหาร

พ.ศ. 2431 นายร้อยเอก
16 กันยายน พ.ศ. 2435 นายพันโท
14 มิถุนายน พ.ศ. 2441 นายพันเอก
เฟื่องวิชชุ์ อนิรุทธเทวา

| เฟื่องวิชชุ์ อนิรุทธเทวา |
| --- | --- |
เกิด: 28 กรกฎาคม พ.ศ. 2506 (61 ปี)
สัญชาติ: ไทย
ชื่ออื่น: แซม
การศึกษา: สถาบันบัณฑิตบริหารธุรกิจศศินทร์ จุฬาลงกรณ์มหาวิทยาลัย
อาชีพ: ทหารบก, นักการเมือง, นักกีฬาทีมชาติไทย
ปีปฏิบัติงาน: พ.ศ. 2548–ปัจจุบัน
พรรคการเมือง: พรรครวมไทยสร้างชาติ
คู่สมรส: สุวัฒนา ชินวัตร
บิดามารดา: เฟื่องเฉลย อนิรุทธเทวา หม่อมราชวงศ์วิมลโพยม อนิรุทธเทวา
รางวัล: เหรียญทองกีฬาซีเกมส์ เหรียญทองกีฬาเอเชียนเกมส์
พันเอก เฟื่องวิชชุ์ อนิรุทธเทวา (เกิด 28 กรกฎาคม พ.ศ. 2506) เป็นนายทหาร นักกีฬาและนักการเมืองชาวไทย ตําเเหน่งผู้ช่วยรัฐมนตรีประจํากระทรวงพลังงาน(พีระพันธุ์ สาลีรัฐวิภาค) เเละผู้อำนวยการพรรครวมไทยสร้างชาติ
ประวัติ

เฟื่องวิชชุ์เป็นบุตรชายของพลเอก เฟื่องเฉลย อนิรุทธเทวา กับหม่อมราชวงศ์วิมลโพยม (ราชสกุลเดิม สวัสดิวัตน์) มีชื่อเล่นว่า "แซม" สืบตระกูลโดยเป็นหลานชายของพระยาอนิรุทธเทวา (หม่อมหลวงฟื้น พึ่งบุญ) ผู้เป็นเจ้าของบ้านพิษณุโลก น้องชายของเจ้าพระยารามราฆพ (หม่อมหลวงเฟื้อ พึ่งบุญ) ผู้เป็นเจ้าของบ้านนรสิงห์ โดยที่ตระกูลอนิรุทธเทวารับราชการทหารมาตั้งแต่รัชสมัยล้นเกล้ารัชกาลที่ 6
เฟื่องวิชชุ์สำเร็จการศึกษาจากโรงเรียนนายร้อยพระจุลจอมเกล้ารุ่นที่ 33 (จปร.33) ปริญญาโทด้านการจัดการจากสถาบันบัณฑิตบริหารธุรกิจศศินทร์ จุฬาลงกรณ์มหาวิทยาลัย มีความสามารถทางด้านกีฬาโดยเป็นนักกีฬาขี่ม้าทีมชาติไทย เป็นกัปตันทีมขี่ม้า เคยได้รับเหรียญทองจากการแข่งขันในกีฬาซีเกมส์และเอเชียนเกมส์
เฟื่องวิชชุ์สมรสกับสุวัฒนา ชินวัตร
งานการเมือง

ในการเลือกตั้งปี พ.ศ. 2548 พ.อ.เฟื่องวิชชุ์ ได้ลงรับสมัครเลือกตั้งเป็น ส.ส. ในสังกัดพรรคประชาธิปัตย์ ในเขต 11 กรุงเทพมหานคร ซึ่งประกอบด้วยเขตดินแดงอย่างกระทันหัน แทนที่ ส.ส. เก่าคือ นายพีระพันธุ์ สาลีรัฐวิภาค ที่ย้ายไปลงในระบบบัญชีรายชื่อแทน โดย พ.อ.เฟื่องวิชชุ์ ต้องเผชิญกับคู่แข่งคนสำคัญจากพรรคไทยรักไทยคือ นายยุรนันท์ ภมรมนตรี ผลการเลือกตั้ง นายยุรนันท์ได้รับการเลือกตั้งด้วยคะแนนที่ห่างจาก พ.อ.เฟื่องวิชชุ์ พอสมควร (นายยุรนันท์ได้ 40,176 คะแนน พ.อ.เฟื่องวิชชุ์ได้ 30,497 คะแนน)
เฟื่องวิชชุ์มีตำแหน่งเป็นเลขานุการ นายพีระพันธุ์ สาลีรัฐวิภาค รัฐมนตรีว่าการกระทรวงยุติธรรม ในสมัยรัฐบาลที่มีนายอภิสิทธิ์ เวชชาชีวะ เป็นนายกรัฐมนตรี
ในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 83 สังกัดพรรคประชาธิปัตย์ แต่ไม่ได้รับเลือกตั้ง และในปี 2562 เขาเป็นผู้อำนวยการศูนย์ประสานงานของพรรคประชาธิปัตย์ ในเขตบางซื่อ-ดุสิต
ต่อมาในวันที่ 4 ธันวาคม พ.ศ. 2567 เขาได้รับแต่งตั้งเป็นผู้ช่วยรัฐมนตรีประจํากระทรวงพลังงาน(พีระพันธุ์ สาลีรัฐวิภาค)  ในรัฐบาลแพทองธาร ชินวัตร ควบตําเเหน่งผู้อำนวยการพรรครวมไทยสร้างชาติ
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2540 –  เหรียญจักรมาลา (ร.จ.ม.)
แหล่งข้อมูลอื่น

นักกีฬาเกียรติยศ พ.ท.เฟื่องวิชชุ์ อนิรุทธเทวา[ลิงก์เสีย]
‘พีระพันธุ์’ เสนอ ผู้สมัครคุณภาพ ‘พ.อ.เฟื่องวิชชุ์ อนิรุทธเทวา’
เขตพระนคร

| เขตพระนคร |
| --- | --- |
เขต
การถอดเสียงอักษรโรมัน
 • อักษรโรมัน: Khet Phra Nakhon
จากซ้ายไปขวา บนลงล่าง:  พระที่นั่งจักรีมหาปราสาท  วัดพระศรีรัตนศาสดาราม  วัดพระเชตุพนวิมลมังคลารามราชวรมหาวิหาร  เสาชิงช้า  อนุสาวรีย์ประชาธิปไตย  หอสมุดเมืองกรุงเทพมหานครที่แยกคอกวัว 
คำขวัญ: กรุงรัตนโกสินทร์วังวัดกษัตริย์สร้าง ศูนย์กลางสนามหลวงกระทรวงศาล ป้อมประตูคูคลองของโบราณ แหล่งสถาบันการศึกษาประชาธิปไตย รวมดวงใจไทยทั้งประเทศ… เขตพระนคร
แผนที่กรุงเทพมหานคร เน้นเขตพระนคร
พิกัด: 13°45′52″N 100°29′57″E﻿ / ﻿13.76444°N 100.49917°E﻿ / 13.76444; 100.49917
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 5.536 ตร.กม. (2.137 ตร.ไมล์)
ประชากร (2566)
 • ทั้งหมด: 40,254 คน
 • ความหนาแน่น: 7,271.32 คน/ตร.กม. (18,832.6 คน/ตร.ไมล์)
รหัสไปรษณีย์: 10200
รหัสภูมิศาสตร์: 1001
ที่อยู่ สำนักงาน: เลขที่ 78 ซอยสามเสน 3 (วัดสามพระยา) ถนนสามเสน แขวงวัดสามพระยา เขตพระนคร กรุงเทพมหานคร 10200
เว็บไซต์: bangkok.go.th/pranakorn
 ส่วนหนึ่งของสารานุกรมประเทศไทย
พระนคร เป็นหนึ่งในห้าสิบเขตของกรุงเทพมหานคร ถือเป็นเขตอนุรักษ์เมืองเก่า แหล่งท่องเที่ยวเชิงประวัติศาสตร์และศิลปวัฒนธรรมทางฝั่งพระนคร เนื่องจากมีสถานที่สำคัญทั้งทางด้านวัฒนธรรมและด้านการเมืองการปกครองตั้งอยู่เป็นจำนวนมาก โดยเขตพระนครเป็นที่ตั้งของเกาะรัตนโกสินทร์ในปัจจุบัน
ที่ตั้งและอาณาเขต

เขตพระนครตั้งอยู่บนเกาะรัตนโกสินทร์ ซึ่งเป็นบริเวณตะวันตกสุดของฝั่งพระนคร มีอาณาบริเวณติดต่อกับเขตข้างเคียง ดังนี้
ทิศเหนือ ติดต่อกับเขตดุสิต มีคลองผดุงกรุงเกษมเป็นเส้นแบ่งเขต
ทิศตะวันออก ติดต่อกับเขตป้อมปราบศัตรูพ่ายและเขตสัมพันธวงศ์ มีถนนราชดำเนินนอกและคลองรอบกรุง (คลองโอ่งอ่าง) เป็นเส้นแบ่งเขต
ทิศใต้ ติดต่อกับเขตคลองสานและเขตธนบุรี มีแนวกึ่งกลางแม่น้ำเจ้าพระยาเป็นเส้นแบ่งเขต
ทิศตะวันตก ติดต่อกับเขตบางกอกใหญ่ เขตบางกอกน้อย และเขตบางพลัด มีแนวกึ่งกลางแม่น้ำเจ้าพระยาเป็นเส้นแบ่งเขต
ประวัติศาสตร์

เขตพระนครเดิมมีฐานะเป็น อำเภอชนะสงคราม ขึ้นกับกรมนครบาล มีที่ว่าการอำเภอตั้งอยู่ที่ถนนจักรพงษ์ ติดกับวัดชนะสงครามด้านเหนือ
ในวันที่ 15 ตุลาคม พ.ศ. 2458 ได้มีประกาศยกเลิกอำเภอชั้นในแต่เดิมและตั้งอำเภอชั้นในขึ้นใหม่ 25 อำเภอ ได้แก่ อำเภอพระราชวัง อำเภอชนะสงคราม อำเภอสำราญราษฎร์ อำเภอพาหุรัด อำเภอจักรวรรดิ อำเภอสัมพันธวงศ์ อำเภอสามแยก อำเภอป้อมปราบศัตรูพ่าย อำเภอสามยอด อำเภอนางเลิ้ง อำเภอบางขุนพรหม อำเภอสามเสน อำเภอดุสิต อำเภอพญาไท อำเภอประแจจีน อำเภอประทุมวัน อำเภอบางรัก อำเภอสาธร อำเภอบ้านทะวาย อำเภอบางพลัด อำเภออมรินทร์ อำเภอหงสาราม อำเภอราชคฤห์ อำเภอบุปผาราม และอำเภอบุคคโล
ต่อมาในวันที่ 12 มีนาคม พ.ศ. 2471 รัชสมัยพระบาทสมเด็จพระปกเกล้าเจ้าอยู่หัว ได้มีการรวมพื้นที่อำเภอพาหุรัด อำเภอสำราญราษฎร์ อำเภอพระราชวัง และอำเภอชนะสงครามเป็นอำเภอเดียวกัน เรียกว่า อำเภอพระนคร ตามประกาศยุบรวมอำเภอและกิ่งอำเภอในจังหวัดพระนครและธนบุรี (ภายหลังได้ยุบอำเภอสามยอดและอำเภอบางขุนพรหมเข้ามารวมด้วย) และใน พ.ศ. 2515 ได้มีประกาศคณะปฏิวัติจัดระเบียบการปกครองในเขตนครหลวงใหม่ อำเภอพระนครจึงได้รับการเปลี่ยนแปลงฐานะเป็น เขตพระนคร ขึ้นกับกรุงเทพมหานคร
การแบ่งเขตการปกครอง

เขตพระนครแบ่งเขตการปกครองย่อยออกเป็น 12 แขวง ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่นประชากร  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | พระบรมมหาราชวัง | Phra Borom Maha Ratchawang | 1.647 | 2,896 | 1,758.35 |  |
| 2. | วังบูรพาภิรมย์ | Wang Burapha Phirom | 0.720 | 8,489 | 11,790.28 |  |
| 3. | วัดราชบพิธ | Wat Ratchabophit | 0.220 | 2,846 | 12,936.36 |  |
| 4. | สำราญราษฎร์ | Samran Rat | 0.230 | 2,654 | 11,539.13 |  |
| 5. | ศาลเจ้าพ่อเสือ | San Chaopho Suea | 0.144 | 2,676 | 18,583.33 |  |
| 6. | เสาชิงช้า | Sao Chingcha | 0.153 | 1,870 | 12,222.22 |  |
| 7. | บวรนิเวศ | Bowon Niwet | 0.496 | 3,575 | 7,207.66 |  |
| 8. | ตลาดยอด | Talat Yot | 0.193 | 1,904 | 9,865.29 |  |
| 9. | ชนะสงคราม | Chana Songkhram | 0.339 | 1,636 | 4,825.96 |  |
| 10. | บ้านพานถม | Ban Phan Thom | 0.414 | 5,439 | 13,137.68 |  |
| 11. | บางขุนพรหม | Bang Khun Phrom | 0.458 | 3,736 | 8,157.21 |  |
| 12. | วัดสามพระยา | Wat Sam Phraya | 0.522 | 2,533 | 4,852.49 |  |
| ทั้งหมด | ทั้งหมด | ทั้งหมด | 5.536 | 40,254 | 7,271.32 |  |
ประชากร

| สถิติประชากรตามทะเบียนราษฎร เขตพระนคร> ปี (พ.ศ.) | สถิติประชากรตามทะเบียนราษฎร เขตพระนคร> ประชากร | สถิติประชากรตามทะเบียนราษฎร เขตพระนคร> การเพิ่มและการลด |
| --- | --- | --- |
| 2535 | 89,103 | ไม่ทราบ |
| 2536 | 89,076 | -27 |
| 2537 | 87,255 | -1,821 |
| 2538 | 83,674 | -3,581 |
| 2539 | 82,885 | -789 |
| 2540 | 81,656 | -1,229 |
| 2541 | 83,742 | +2,086 |
| 2542 | 82,921 | -821 |
| 2543 | 81,687 | -1,234 |
| 2544 | 80,118 | -1,569 |
| 2545 | 78,351 | -1,767 |
| 2546 | 76,230 | -2,121 |
| 2547 | 69,266 | -6,964 |
| 2548 | 67,357 | -1,909 |
| 2549 | 65,835 | -1,522 |
| 2550 | 64,356 | -1,479 |
| 2551 | 62,966 | -1,390 |
| 2552 | 61,374 | -1,592 |
| 2553 | 60,313 | -1,061 |
| 2554 | 58,771 | -1,542 |
| 2555 | 57,831 | -940 |
| 2556 | 56,684 | -1,147 |
| 2557 | 55,373 | -1,311 |
| 2558 | 53,889 | -1,484 |
| 2559 | 52,522 | -1,367 |
| 2560 | 51,231 | -1,291 |
| 2561 | 50,382 | -849 |
| 2562 | 47,701 | -2,681 |
| 2563 | 44,923 | -2,778 |
| 2564 | 43,062 | -1,861 |
| 2565 | 41,646 | -1,416 |
| 2566 | 40,254 | -1,392 |
เหตุการณ์สำคัญ

วันที่ 9 ตุลาคม พ.ศ. 2556 รัฐบาลประกาศ พระราชบัญญัติ (พรบ.) การรักษาความมั่นคงภายในราชอาณาจักรเขตพื้นที่เขตดุสิต เฉพาะแขวงดุสิต แขวงสวนจิตรลดา และแขวงสี่แยกมหานาค เขตพระนคร เฉพาะแขวงพระบรมมหาราชวัง แขวงศาลเจ้าพ่อเสือ แขวงเสาชิงช้า แขวงสำราญราษฎร์ แขวงชนะสงคราม แขวงตลาดยอด แขวงวัดบวรนิเวศ แขวงบ้านพานถม และแขวงบางขุนพรหมและเขตป้อมปราบศัตรูพ่าย เฉพาะแขวงวัดโสมนัส แขวงบ้านบาตร กรุงเทพมหานครต่อเนื่องถึง 30 พฤศจิกายน 2556
วันที่ 26 - 29 ตุลาคม พ.ศ. 2560 พระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
สถานที่สำคัญในเขตพระนคร > หน่วยงานราชการ

ทำเนียบองคมนตรี
กระทรวงมหาดไทย
กระทรวงกลาโหม
กระทรวงเกษตรและสหกรณ์
กรมข่าวทหารบก
กรมศิลปากร
กรมแผนที่ทหาร
กรมสวัสดิการทหารเรือ
กรมพระธรรมนูญ (ศาลทหารกรุงเทพมหานคร)
กองบัญชาการกองทัพบก
หน่วยบัญชาการรักษาดินแดน
ศาลาว่าการกรุงเทพมหานคร เลขที่ 173 ถนนดินสอ แขวงเสาชิงช้า
ศาลฎีกา
สำนักงานคณะกรรมการกฤษฎีกา เลขที่ 1 ถนนพระอาทิตย์ แขวงพระบรมมหาราชวัง
ธนาคารแห่งประเทศไทย
อาคารที่ทำการสหประชาชาติประจำประเทศไทย
กรมส่งเสริมสหกรณ์
กรมตรวจบัญชีสหกรณ์
สำนักงานการปฏิรูปที่ดินเพื่อเกษตรกรรม
สำนักงานอัยการสูงสุด
กรมการปกครอง
กองบังคับการตำรวจนครบาล 6
สถานีตำรวจนครบาลพระราชวัง
สถานีตำรวจนครบาลสำราญราษฎร์
สถานีตำรวจนครบาลชนะสงคราม
สถานที่สำคัญในเขตพระนคร > วัด

มีจำนวน 23 แห่ง ได้แก่
วัดพระศรีรัตนศาสดาราม
วัดพระเชตุพนวิมลมังคลาราม
วัดสุทัศนเทพวราราม
วัดราชบพิธสถิตมหาสีมาราม
วัดบวรนิเวศวิหาร
วัดมกุฏกษัตริยาราม
วัดอินทรวิหาร
วัดใหม่อมตรส
วัดนรนารถสุนทริการาม
วัดเอี่ยมวรนุช
วัดราชนัดดาราม
วัดเทพธิดาราม
วัดตรีทศเทพ
วัดราชบุรณะ
วัดมหาธาตุยุวราชรังสฤษฎิ์
วัดมหรรณพาราม (โรงเรียนประถมศึกษาแห่งแรกของไทย)
วัดปรินายกวรวิหาร
วัดทิพยวารีวิหาร
วัดชนะสงคราม
วัดสังเวชวิศยารามวรวิหาร
วัดสามพระยา
วัดราชประดิษฐสถิตมหาสีมาราม
วัดบุรณศิริมาตยาราม (วัดศิริอำมาตย์)
สถานที่สำคัญในเขตพระนคร > มัสยิด

มีจำนวน 2 แห่ง ได้แก่
มัสยิดจักรพงษ์
มัสยิดบ้านตึกดิน
สถานที่สำคัญในเขตพระนคร > ศาลเจ้า

ศาลเจ้าพ่อเสือ
ศาลเจ้าพ่อหอกลอง
ศาลเจ้าแม่ทับทิม
ศาลเจ้าบ้านหม้อ
ศาลเจ้าพ่อเขาตก เจ้าพ่อพันท้ายนรสิงห์
ศาลเจ้าแม่สาวิตรี
ศาลเจ้าพ่อหนู
ศาลเจ้าพ่อครุฑ
ศาลหลักเมือง
ศาลเจ้าตลาดพาหุรัด
ศาลสมเด็จพระเจ้าตากสิน
ศาลสมเด็จพระพุทธยอดฟ้า
ศาลเจ้าพ่อบุญมา
เทวาลัยพระวิษณุ
ศาลเจ้าที่หลวง
สถานที่สำคัญในเขตพระนคร > พระราชวังและวัง

พระบรมมหาราชวัง
พระราชวังบวรสถานมงคล หรือ พระบวรราชวัง
วังบูรพาภิรมย์
วังสราญรมย์
วังท่าเตียน หรือ วังจักรพงษ์
วังสะพานช้างโรงสี วังเหนือ
วังสะพานช้างโรงสี วังใต้
วังท่าพระ หรือ วังล่าง
วังมะลิวัลย์
วังบางขุนพรหม
วังเทวะเวสม์
วังสรรพสาตรศุภกิจ
วังบ้านหม้อ
วังวรวรรณ
วังตรอกสาเก
วังถนนพระอาทิตย์
สถานที่สำคัญในเขตพระนคร > พระบรมราชานุสาวรีย์และอนุสาวรีย์

อนุสาวรีย์ประชาธิปไตย
อุทกทาน
อนุสาวรีย์ทหารอาสา
อนุสาวรีย์พระบรมวงศ์เธอ กรมพระจันทบุรีนฤนาถ (หน้าที่ทำการกระทรวงพาณิชย์ แห่งเดิม)
อนุสาวรีย์สมเด็จพระบวรราชเจ้ามหาสุรสิงหนาท (หน้าวัดมหาธาตุยุวราชรังสฤษฎิ์)
อนุสาวรีย์พระเจ้าบรมวงศ์เธอ กรมหลวงราชบุรีดิเรกฤทธิ์ (หน้าที่ทำการกระทรวงยุติธรรม แห่งเดิม)
อนุสาวรีย์พระเจ้าบรมวงศ์เธอ กรมพระยาดำรงราชานุภาพ (หน้ากระทรวงมหาดไทย)
อนุสาวรีย์หมู (ถนนราชินี ริมคลองคูเมืองเดิม)
พระบรมราชานุสาวรีย์พระบาทสมเด็จพระนั่งเกล้าเจ้าอยู่หัว (รัชกาลที่ 3)
พระบรมราชานุสรณ์ พระบาทสมเด็จพระเจ้าอยู่หัวอานันทมหิดล (ภายในบริเวณวัดสุทัศน์ ฯ)
ปฐมพระบรมราชานุสาวรีย์เฉลิมพระเกียรติ (สะพานพระพุทธยอดฟ้า)
สถานที่สำคัญในเขตพระนคร > โบราณสถานและสถานที่สำคัญต่าง ๆ

พิพิธภัณฑ์การศึกษาแห่งชาติ โรงเรียนสวนกุหลาบวิทยาลัย
ป้อมพระสุเมรุ
ป้อมมหากาฬ
กำแพง และ ประตูพระนคร (ตรงข้ามวัดบวรนิเวศวิหาร และหลังป้อมมหากาฬ)
พิพิธภัณฑสถานแห่งชาติ พระนคร
พิพิธภัณฑสถานแห่งชาติ หอศิลป์
พิพิธภัณฑสถานแห่งชาติ ศิลป์ พีระศรี อนุสรณ์
พิพิธภัณฑ์เหรียญกษาปณานุรักษ์
ศาลหลักเมืองกรุงเทพมหานคร
โรงละครแห่งชาติ
ศาลาเฉลิมกรุง
อนุสรณ์สถานวีรชน 14 ตุลาคม
สนามหลวง
เสาชิงช้า
สนามไชย
สวนสราญรมย์
คลองคูเมือง ได้แก่ คลองคูเมืองเดิม (คลองหลอดและคลองตลาด) คลองรอบกรุง (คลองบางลำพูและคลองโอ่งอ่าง) และคลองผดุงกรุงเกษม
ท่าราชวรดิฐ
ลานพลับพลามหาเจษฎาบดินทร์
โลหะปราสาท (วัดราชนัดดาราม)
หอภูวดลทัศนัย (ใกล้หน่วยบัญชาการกำลังสำรอง)
ตึกรามแบบตะวันตก เช่น หน่วยบัญชาการกำลังสำรอง อาคารริมถนนราชดำเนินกลาง ถนนหน้าพระลาน
ประตูฝรั่ง (ถนนแพร่งสรรพศาสตร์)
หอศิลป์ ถนนเจ้าฟ้า
หอศิลป์สมเด็จพระนางเจ้าสิริกิติ์ พระบรมราชินีนาถ (ธนาคารกรุงเทพ สาขาสะพานผ่านฟ้า)
ศูนย์สังคีตศิลป์  (ธนาคารกรุงเทพ สาขาถนนตะนาว)
ศาสนสถาน โบสถ์พราหมณ์
บ้านพระอาทิตย์
บ้านเจ้าพระยา
บ้านมะลิวัลย์
หอสมุดเมืองกรุงเทพมหานคร
ในตอนเริ่มแรกนั้น สมเด็จพระพุทธยอดฟ้าจุฬาโลกมหาราชโปรดเกล้าฯ ให้สร้าง14 ป้อมปราการ เพื่อรักษาพระนคร แต่ถูกรื้อลงเกือบหมดในสมัยต่อมา ปัจจุบันหลงเหลืออยู่เพียง 2 ป้อม ได้แก่ป้อมพระสุเมรุและป้อมมหากาฬ แต่เดิมนั้นบริเวณรอบ ๆ ป้อมพระสุเมรุ เป็นถนนธรรมดา แต่ใน พ.ศ. 2543 ได้สร้างสวนสาธารณะสวนสันติชัยปราการ
เมื่อ พ.ศ. 2548 ทางรัฐบาลได้อภิปรายพื้นที่บริเวณตั้งแต่สะพานพระพุทธยอดฟ้าจนถึงท่าวาสุกรี ส่งไปให้องค์การยูเนสโกเพื่อให้เป็นแหล่งมรดกโลกในอนาคต
สถานที่สำคัญในเขตพระนคร > โรงเรียน มหาวิทยาลัย และวิทยาลัยของรัฐ

มหาวิทยาลัยธรรมศาสตร์ ท่าพระจันทร์
มหาวิทยาลัยศิลปากร วังท่าพระ
สถาบันบัณฑิตพัฒนศิลป์
วิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
วิทยาลัยอาชีวศึกษาเสาวภา สถาบันการอาชีวศึกษากรุงเทพมหานคร
วิทยาลัยนาฏศิลป
วิทยาลัยอาชีวศึกษาเสาวภา สถาบันการอาชีวศึกษากรุงเทพมหานคร
โรงเรียนช่างฝีมือในวัง
โรงเรียนตั้งตรงจิตรพณิชยการ
โรงเรียนบาลีเตรียมอุดมศึกษา มหาวิทยาลัยมหาจุฬาลงกรณราชวิทยาลัย
โรงเรียนบาลีสาธิตศึกษา มหาวิทยาลัยมหาจุฬาลงกรณราชวิทยาลัย
โรงเรียนเบญจมราชาลัย ในพระบรมราชูปถัมภ์
โรงเรียนพระตำหนักสวนกุหลาบ
โรงเรียนมัธยมวัดมกุฏกษัตริย์
โรงเรียนราชินี
โรงเรียนวัดบวรนิเวศ
โรงเรียนวัดราชบพิธ
โรงเรียนสตรีวิทยา
โรงเรียนสวนกุหลาบวิทยาลัย
สถานที่สำคัญในเขตพระนคร > ตลาดและศูนย์การค้า

ปากคลองตลาด
ตลาดยอดพิมาน
ไชน่าเวิลด์
เมก้าพลาซ่า
ตั้งฮั่วเส็ง
พาหุรัดพลาซ่า
ดิโอลด์สยาม
ห้างไนติงเกล
บ้านหม้อ
ตลาดบางลำพู
ตลาดตรอกหม้อ
การคมนาคม

เป็นเขตเดียวที่มีบริการรถรางรอบเกาะรัตนโกสินทร์ มีถนนสายหลักในเขตพระนคร ได้แก่
| --- | --- |
 ถนนกรุงเกษม  ถนนข้าวสาร  ถนนจักรเพชร  ถนนเจ้าฟ้า  ถนนเจริญกรุง  ถนนดินสอ  ถนนตรีเพชร  ถนนตานี  ถนนตะนาว  ถนนตีทอง  ถนนบ้านหม้อ  ถนนบำรุงเมือง  ถนนประชาธิปไตย  ถนนพระพิทักษ์  ถนนพระจันทร์  ถนนพระพิพิธ  ถนนพระสุเมรุ  ถนนพระอาทิตย์:  ถนนพาหุรัด  ถนนเฟื่องนคร  ถนนมหรรณพ  ถนนมหาไชย  ถนนมหาราช  ถนนราชินี  ถนนราชดำเนินใน ราชดำเนินกลาง และราชดำเนินนอก  ถนนวิสุทธิกษัตริย์  ถนนศิริพงษ์  ถนนสนามไชย  ถนนสิบสามห้าง  ถนนสามเสน  ถนนหน้าพระธาตุ  ถนนหน้าพระลาน  ถนนหลวง  ถนนอุณากรรณ  ถนนอัษฎางค์  ถนนบูรพา  
สะพานข้ามแม่น้ำเจ้าพระยา 4 แห่ง ได้แก่
สะพานพระราม 8 เชื่อมระหว่างเขตพระนครกับเขตบางพลัด
สะพานสมเด็จพระปิ่นเกล้า เชื่อมระหว่างเขตพระนครกับเขตบางกอกน้อย
สะพานพระพุทธยอดฟ้า เชื่อมระหว่างเขตพระนครกับเขตธนบุรี
สะพานพระปกเกล้า เชื่อมระหว่างเขตพระนครกับเขตคลองสาน
รถไฟฟ้า (รถไฟฟ้ามหานคร สายเฉลิมรัชมงคล) 2 สถานี ได้แก่
สถานีสามยอด บริเวณทางแยกสามยอด
สถานีสนามไชย ตั้งอยู่ใจกลางพื้นที่อนุรักษ์เกาะกรุงรัตนโกสินทร์ ในแนวถนนสนามไชย บริเวณวัดพระเชตุพนวิมลมังคลารามราชวรมหาวิหาร และ (รถไฟฟ้ามหานคร สายฉลองรัชธรรม)(เตาปูน–ราษฎร์บูรณะ–ครุใน) กำลังก่อสร้าง